text: 梁應材，字瑤石，號四多，廣東廣州府新會縣人。明朝政治人物。生平.萬曆四十年壬戌科進士。戶部觀政，三年授江西進賢令，為豫章劇邑，廉靜自持，臨之以簡，御之以寬，政無不理。七年以艱去，崇禎三年起補蕪湖令，新學宮。繕堤堰，申保甲，於是文物蔚興，奸宄潛息。兩攝關篆，稅課之外，不問餘羨，至火耗贖鍰，饋遺供應，一切禁革。五年以治行擢兵部車駕司主事，六年調吏部驗封司主事，歷考功、文選司，升員外郎，益清慎自矢，請託路絕。崇禎九年請假歸，杜門不出。鼎革後，隱居陽春山中，足跡不入城市，誡家人不得仍稱故號，但呼曰阿翁，壽七十六卒。
metadata: erhwenkuo/wikipedia-zhtw
metadata: 梁應材
metadata: https://zh.wikipedia.org/wiki?curid=7447120